Diari Oficial de la Generalitat Valenciana


Sumari del DOGV 5349, del 19-09-2006 (2006/10539)

ACORD de 31 de juliol de 2006, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, dels béns i drets de titularitat privada inclosos al carrer de Beuna i carrer En Projecte, número 18 d'Algemesí.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5349

Data del DOGV
:   19-09-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/10636


Data del document
:   31-07-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Algemesí
    * expropiació

ACORD de 31 de juliol de 2006, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, dels béns i drets de titularitat privada inclosos al carrer de Beuna i carrer En Projecte, número 18 d'Algemesí. [2006/M10504]  
En relació amb l'expedient remés per l'Ajuntament d'Algemesí, relatiu a l'expropiació de terrenys pel procediment de taxació conjunta, dels béns i drets de titularitat privada inclosos al carrer de Beuna i carrer En Projecte, número 18, es destaquen els següents antecedents i fonaments jurídics:  
Antecedents   
U. En data 25 de novembre de 2004, va acordar sotmetre a informació pública el projecte d'urbanització del carrer En Projecte, número 18.  
Aquesta informació pública s'ha efectuat per mitjà de la inserció d'anuncis en el BOP número 300, de data 17 de desembre de 2004, en el Diari Oficial de la Generalitat número 4.907 de 21 de desembre de 2004 i en el diari Levante de 4 de desembre de 2004.  
Dos. L'objecte del projecte d'expropiació és descriure i valorar, a l'efecte expropiatori, els béns i drets que és necessari ocupar per a poder executar l'obra d'urbanització del carrer de Beuna situat en el barri del Carrascalet, tram situat entre el carrer de Sant Fermí que connecta amb el carrer de Joan de Joanes, en el límit oest del nucli urbà d'Algemesí.  
Per a l'execució de l'obra, segons el projecte d'execució de l'obra, és necessari ocupar un total de 8 parcel·les, totes aquestes sense ús.  
La relació de propietaris i la descripció de béns i drets que s'han d'expropiar figura en el projecte d'obra pel qual l'aprovació per l'Ajuntament en Ple legitima la necessitat d'urgent ocupació d'aquests i permet iniciar l'expropiació que se sustentarà en la tramitació del present projecte d'expropiació.  
Segons el vigent Pla General d'Ordenació Urbana, aprovat el 27 d'octubre de 1987, i el projecte redactat, són necessaris ocupar un total de 2.229,16 metres quadrats de terrenys, que no estan cedits per a via pública.  
Tres. Algemesí compta amb Pla General d'Ordenació Urbana aprovat el 27 d'octubre de 1987.  
Quatre. Durant la tramitació de l'expedient es va sol·licitar informe amb data 1 de desembre de 2005 a la Gerència Regional del Cadastre en el qual s'indica: Que el preu just dels béns i drets expropiats pel procediment de taxació conjunta de referència ha de determinar-se d'acord amb el que establix el títol III de la Llei 6/1998, modificada per la Llei 10/2003, sobre règim del sòl i valoracions, segons indica l'article 36 de la mateixa llei. Així mateix resulta d'aplicació la Llei d'expropiació forçosa i el seu reglament.  
1. Valoració del sòl  
Es tracta d'un sòl urbà sense urbanització consolidada ni atribució pel planejament d'aprofitament lucratiu, per la qual cosa és aplicable l'article 28 i 29 de la Llei 6/1998, on s'especifica que el valor del sòl es determinarà per aplicació, a l'aprofitament resultant de la mesura ponderada dels aprofitaments referits a l'ús predominant, del polígon fiscal en què a l'efecte cadastral hi estiga inclòs, el valor bàsic de repercussió més específic arreplegat en les ponències de valors cadastrals per al terreny concret que s'ha de valorar. Dels dits valors es deduiran els gastos que establix l'article 30 de la llei, llevat que ja s'hagen deduït en la seua totalitat en la determinació dels valors de les ponències.  
La ponència per al municipi d'Algemesí es va aprovar l'any 2000 amb efectes el 2001. Els terrenys objecte de la taxació conjunta es localitzen en el polígon fiscal P-108, zona valorativa 10966, on es fixa un valor de repercussió per a l'ús predominant de 8.085 PTA/m² (48,59€/m²).  
En la taxació s'ha aplicat el valor bàsic de repercussió de la ponència per l'aprofitament brut calculat per al polígon fiscal, sense la deducció dels gastos d'urbanització pendents, circumstància que compensa la falta d'actualització dels valors en el moment d'exposició al públic del projecte d'expropiació segons establix l'article 24 de la Llei 6/1998.  
Així, els criteris de valoració del sòl utilitzats en el projecte de taxació conjunta de referència es consideren conformes amb la normativa vigent.   
CINC. La Comissió Informativa de la Comissió Territorial d'Urbanisme de València, en sessió celebrada el 26 de juliol de 2006, per unanimitat, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments jurídics  
1. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme d'acord amb el que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3288/1978, de 25 d'agost (d'ara endavant RGU) i en l'article 10.e) del Reglament d'Òrgans Urbanístics de la Generalitat, aprovat per Decret 201/2003, de 3 d'octubre, del Govern Valencià.  
La resolució d'aprovació definitiva de la Comissió Territorial d'Urbanisme ha de limitar-se a un mer control de legalitat, sense valoració alguna de l'oportunitat del projecte i al mateix temps, la intervenció d'aquest òrgan serà sense perjudici de la ulterior actuació del Jurat Provincial d'Expropiació, que serà el que en última instància, si existix oposició dels expropiats, resoldrà sobre el preu just. Així les coses, la intervenció de la comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.  
L'article 23 de la Llei 6/1998, de 13 d'abril, sobre règim del sòl i valoracions (d'ara endavant LRSV) disposa que «a l'efecte d'expropiació, les valoracions del sòl s'efectuaran d'acord amb els criteris establits en la present llei, siga quina siga la finalitat que la motive i la legislació, urbanística o d'un altre caràcter, que la legitime». D'aquesta manera, en aquest simple control de legalitat que ens ocupa, de la qual cosa es tractarà fonamentalment és de comprovar l'adequació del projecte a aquesta llei i a la normativa complementària d'aquesta.  
2. La valoració del sòl ha d'efectuar-se seguint els criteris de l'article 27 LRSV per tractar-se de sòl urbanitzable.  
3. Tal com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ocupació dels béns i drets afectats.  
A la vista de tot el que antecedix la Comissió Territorial d'Urbanisme de data 31 de juliol de 2006, per unanimitat, acorda:  
Primer  
Aprovar definitivament el projecte d'expropiació forçosa per taxació conjunta per a procedir al desenvolupament i la gestió del carrer de Beuna del PGOU d'Algemesí.  
Segon  
Aprovar les valoracions de béns i drets que s'han d'expropiar.  
Tercer  
Declarar la urgent ocupació dels béns i drets afectats.  
Contra el present acord, que no posa fi a la via administrativa, en el que afecta al punt 3, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les Conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 establix literalment;  
Article 44.1. En els litigis entre administracions públiques no cal interposar recurs en via administrativa. No obstant això, quan una Administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, a comptar de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que crega oportú.  
Respecte dels punts 1 i 2 no pot interposar-se cap recurs per tractar-se d'actes de tràmit que no donen lloc a la impossibilitat de continuar un procediment ni produïxen indefensió.  
Així mateix cal notificar la present resolució als interessats titulars de béns que figuren en el projecte d'expropiació, acompanyant a aquest còpia del corresponent full de preu just i significant-los que, en el termini dels 20 dies hàbils següents a la recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, entenent-se determinat el preu just definitivament i de conformitat.  
Aquesta comissió traslladarà els fulls d'apreuament impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la llei sobre règim del sòl i valoracions.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 31 de juliol de 2006  
El secretari de la Comissió Territorial d'Urbanisme,  
ÁLVARO ALEIXANDRE ORTÍ